

PROJEKTS uz 02.10.2024.

vēlamais datums izskatīšanai Attīstības komitējā: 09.10.2024.

domē: 24.10.2024.

sagatavotājs un ziņotājs: Nadežda Rubina

 LĒMUMS

Ādažos, Ādažu novadā

2024. gada 24. oktobrī **Nr.**«DOKREGNUMURS»

**Par pašvaldības īpašumu adrešu sakārtošanu**

Ādažu novada pašvaldībai pieder tādas zemes vienības un nekustamie īpašumi, kuriem nav piešķirtas adreses. Adrešu piešķiršana atvieglos ne tikai zemes vienību atrašanu, bet arī īpašumu apsaimniekošanu un iznomāšanu. Ādažu novada pašvaldības Centrālās pārvaldes Nekustamā īpašuma nodaļa veica šādu objektu apzināšanu un sagatavoja adresācijas priekšlikumus pašvaldības zemes vienībām bez adresēm ar kadastra apzīmējumiem 80440140295 un [80440100026](https://www.kadastrs.lv/properties/4901159062?options%5Bnew_tab%5D=true&options%5Borigin%5D=property&options%5Bsource%5D%5B%5D%5Bid%5D=4900110641&options%5Bsource%5D%5B%5D%5Btype%5D=parcel).

Ņemot vērā zemes vienību platību un konfigurāciju, kā arī atļauto izmantošanu, secināms, ka tās ir adresācijas objekti atbilstoši Ministru kabineta 29.06.2021. noteikumu Nr. 455 “Adresācijas noteikumu” (turpmāk – Noteikumi) 2.10. apakšpunktam.

Noteikumu 9. punktā noteikts, ka pašvaldībai bez personas piekrišanas, izvērtējot konkrēto situāciju, ir tiesības piešķirt vai mainīt adresi, ja tā neatbilst šo noteikumu prasībām.

Noteikumu 15. punktā noteikts, ka ciemu teritoriju daļās, kur ir ielas, apbūvei paredzētajai zemes vienībai piešķir numuru ar piesaisti ielas nosaukumam.

Noteikumu 18.1. apakšpunktā noteikts, ka ciemos apbūvei paredzētu zemes vienību un ēku numurus piešķir šādā kārtībā: ielās – no ielas sākuma augošā secībā, sākot numerāciju ar pirmajiem cipariem, virzienā no apdzīvotās vietas centra uz nomali vai no galvenās ielas, laukuma, autoceļa. Ielas kreisajā pusē piešķir nepāra numurus, labajā pusē – pāra numurus.

Noteikumu 20. punktā noteikts, ka ciemu teritoriju daļās, kur ir ielas, apbūvei paredzētajai zemes vienībai vai ēkai numuru piešķir, izvērtējot konkrēto situāciju un ņemot vērā tuvāko ielu vai ielu, no kuras iespējams pie ēkas piekļūt ar transportu.

Atbilstoši Valsts zemes dienesta Adrešu reģistra departamenta ieteikumiem, lemjot par adrešu maiņu adresācijas objektiem, ir lietderīgi vienlaikus izvērtēt un likvidēt, kur nepieciešams, arī īpašumu nosaukumus, lai neveidotos situācija, kad īpašuma nosaukums atšķiras no adreses.

Pamatojoties uz Pašvaldību likuma 10. panta pirmās daļas 21. punktu un Ministru kabineta 29.06.2021. noteikumu Nr. 455 “Adresācijas noteikumi” 2.10., 9., 15., 18.1., 20. punktu, kā arī Attīstības komitejas 09.10.2024. atzinumu, Ādažu novada pašvaldības dome

**NOLEMJ:**

1. Piešķirt adreses adresācijas objektiem saskaņā ar sarakstu:

|  |  |  |  |
| --- | --- | --- | --- |
| **Veiktā darbība** | **Adresācijas objekts** | **Adresācijas objekta kadastra apzīmējums** | **Adresācijas objekta jaunā adrese** |
| piešķiršana | zemes vienība | 80440140295 | Enkuru iela 9, Alderi, Ādažu pag., Ādažu nov., LV-2164 |
| piešķiršana | zemes vienība | 80440100299 | Jaunkūlu iela 17, Ādaži, Ādažu nov., LV-2164 |

1. Likvidēt īpašumu nosaukumus saskaņā ar sarakstu:

|  |  |
| --- | --- |
| **Īpašuma kadastra numurs** | **Likvidējamais īpašuma nosaukums** |
| 80440140295 | Alderi 13A |
| [80440100026](https://www.kadastrs.lv/properties/4901159062?options%5Bnew_tab%5D=true&options%5Borigin%5D=property&options%5Bsource%5D%5B%5D%5Bid%5D=4900110641&options%5Bsource%5D%5B%5D%5Btype%5D=parcel) | Jaunbērziņu skvērs |

1. Pašvaldības Centrālās pārvaldes Administratīvajai nodaļai šo lēmumu nosūtīt Valsts zemes dienestam uz e-adresi.
2. Pašvaldības aģentūrai “Carnikavas komunālserviss” līdz 30.04.2025. izvietot adrešu plāksnes pie lēmuma 1. punktā minētajiem zemes gabaliem.
3. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Noraksti:

VZD-uz e-adresi

@-ADN, NĪN, IDRV, CKS

Nadežda Rubina, 28776519